Templat:Lai Tau Sanak/April
|1 April=
- "... baso taun 1920 tu Balai Pustaka mambaok azab jo sansaro ka Indonesia?"
- "... baso New England tu sempat dikuasoi dek Kakaisaran Romawi jo Cino dan kini pun masih dikuasoi dek Jepang?"
- "... baso Wikipedia ado informasi tantang sagalonyo?"
- "... baso George W. Bush adolah pandatang bakulik hitam nan partamo di nagara bagian Washington?
- "... baso Mr. Santoso adolah padusi partamo nan masuak ka dalam anggota kabinet di Indonesia?"
- "... baso Wikipedia dijumpoi di antaro Mars jo Jupiter pado taun 2008?"
|2 April=
- "... baso jawi ko dapek mambuek labiah banyak susu bilo mandangaan musik?"
- "... baso titiak di ateh huruf i disabuik tittle? Kato ko barasa dari bahaso Latin, aratinyo tu sasuatu nan ketek bana."
- "... baso di Eropa pernah ado kabiasaan bagi saurang calon apak nan manunggu anaknyo nan ka lahia untuak mamakan keju? Inyo muloi mangorek bagian tangah keju tu, sahinggo tajadilah lubang nan gadang. Balakangan, satalah bayinyo lah lahia, diadoan upacaro jo malolosannyo malalui lubang keju tasabuik."
|3 April=
- "... baso buah teruntum (Lumnitzera racemosa) nan baserat taradaptasi untuak pamancaran malalui aia (hidrokori)?"
- "... baso Parang Utsmaniyah-Safawiyah (1532–1555) dimuloi dek pamasalahan wilayah? Samantaro Bey Bitlis mamutuihan untuak barado di bawah palinduangan rajo Persia, mako gubernur Baghdad marupoan simpatisan Suleiman nan Aguang nan kelak pado akhirnyo dibunuah."
- "... baso jikok tingkek pamipihan East Northwall Firn balanjuik, mako kiro-kiro siso gletser di kawasan dakek Puncak Jaya ka hilang pado taun 2015?.
|4 April=
- "... baso urang Inggirih, Parancih jo Jerman barusaho mananam anggur untuak dijadikan kismis, tapi iklim nagaranyo sabana dingin untuak mangariangkan buahnyo?"
- "... baso maksimum kadalaman aia untuak tampek mandi buruang, manuruik National Audubon Society, adolah kurang labiah 6 cm? Kurang dari itu ka manyulikkan buruang untuak mandi, labiah dari itu mambuek mareka takuik."
- "... baso buruang pado umumnyo indak banyanyi bilo mareka ado di tanah? Mareka banyanyi katiko tabang atau tagak di sabuah benda di ateh tanah."
|5 April=
- "... baso pado maso pamarintahan Katharina Agung di Rusia, ado paraturan pado pesta-pesta baso laki-laki dilarang mabuak sabalun pukul 9 malam, samantaro kaum padusi dilarang mabuak samo sakali ?"
- "... baso manuruik jajak pandapaik Perhimpunan Rumah Sakit Hewan Amerika Serikat, 33 persen pamiliak anjiang mangaku baso mareka babicaro lewat telepon jo anjiang mareka atau maninggakan pasan pado mesin penjawab telepon bilo mareka sadang indak di tampek ?"
- "... baso unta dapek mambaok baban antaro 227 kg-454 kg? Mareka dapek bajalan jo kacepatan 3-5 km per jam, salamo 6-7 jam per harinyo ?"
|6 April=
- "... baso unta ka manolak mambaok baban nan indak dilatakan sacaro saimbang?"
- "... baso sabuah oto Formula Satu, dapek malakukan lintasan malingka jo malintasi dindiang nan sabana vertikal, salamo oto bajalan jo kacepatan di ateh 200 mil/jam."
- "... baso para pagawai Ben & Jerry mandapek jatah 1,42 liter es krim gratis satiok harinyo? Satiok tahun parusahoan iko maadokan hari pambagian es krim gratis nan jumlahnyo hinggo 1 juto karucuik es krim."
- "... baso satiok tahunnyo kiro-kiro 2 milyar ton pupuak kandang dihasiakan di Amerika Serikat? Parancih, Balando jo Belgia digolongkan dek Masyarakaik Eropa sabagai wilayah "kalabiahan pupuak kandang" dek mareka mamproduksi labiah banyak daripado nan dapek diserap dek tanahnyo."
|7 April=
- "... baso dalam budayo Swahili, hari baru dimuloi pado wakatu tabiknyo matahari, yaitu kiro-kiro pukul 6 pagi?"
- "... baso unta Baktria adolah satu-satunyo mamalia darat di Bumi nan dapek minum aia bagaram?"
- "... baso rubi jo safir tabuek dari korundum, yakni batu takareh salapeh intan?"
- "... baso Ahmad Khatib Al-Minangkabawi adaloh urang non-Arab partamo jo satu-satunyo nan pernah manjadi imam basa Masjidil Haram, Mekkah?"
|8 April=
- "... baso 1.500 di antaro 4.000 spesies tumbuhan lumuik tumbuah di Indonesia?"
- "... baso rato-rato ikan kod mahasiakan kurang labiah 4—6 juto talua satiok kali batalua?"
- "... baso ado ribuan jinih udang di dunia, namun kabanyakan ketek bana ukurannyo sahinggo mareka manjadi makanan paus? Di antaro ribuan jinih udang itu hanyo babarapo ratuih jinih sajo nan dimakan manusia."
- "... baso George Washington jarang lalok labiah dari tigo atau ampek jam baturuik-turuik dalam ciek hari salamo Parang Kemerdekaan Amerika Serikat?"
|9 April=
- " ... baso tumbuhan lumuik, dek talok manyerap banyak karbon dioksida jo karbon monooksida, dapek bafungsi sabagai indikator pancamaran?
- " ... baso nautilus kuno dianggap sabagai hewan indak batulang balakang nan paliang cerdas? Para pakar manduga kacerdasannyo satingkek jo kacerdasan kuciang mudo."
- " ... baso master catur Amerika Serikat Albert Landrin ikuik sata dalam Kajuaroan Catur Dunia Buto, jo bataruang dalam sado patandingannyo jo mangandalkan dayo ingeknyo, jo indak manggunokan papan catur?"
- " ... baso sampai kini alah labiah dari 2 juto jinih binatang umum nan tadaftar di dunia, jo saparuah labiah adolah jinih saranggo?"
|10 April=
- "... baso babarapo kalompok panaliti manamuan baso bubuak cokelat manganduang zat nan dapek mancagah karusakan gigi?
- "... baso tabiang-tabiang putiah di Dover adolah bantuak alamiah di pantai selatan Inggirih nan tabantuak dek akumulasi siso-siso karangko organisme nan ketek nan tasimpan salamo baabaik-abaik? Bajuto-juto tahun nan lalu pamukoan lauik jauah labiah tinggi, jo sasudah aia lah suruik, siso-siso hewan tu pun tapaparkan."
- "... baso taman lumuik jo jumlah koleksi tabanyak di dunia tadapek di Kebun Rayo Cibodas, Pacet, Cianjur? Taman iko punyo kurang labiah 170 spesies lumuik nan sabagian gadang barasa dari Indonesia."
|11 April=
- "... baso musim badai Pasifik 1965 ado sampai 10 namo badai, jo ciek badai nan manjadi angin ribuik gadang?"
- "... baso sindrom Keipert mampangaruahi iduang jo ibu jari kaki?"
- "... baso meteran parkir partamo di dunia ditampekan di Oklahoma City, Oklahoma, pado 1935?
- "... baso guillotine asalinyo dinamoan louisette manuruik namo pambueknyo, Antoine Louis, surang ahli badah Parancih? Namun balakangan labiah dikana namonyo sabagai guillotine, sasuai namo Joseph Ignace Guillotin, surang dotor Parancih nan mausuaan pambuekannyo."
|12 April=
- "... baso Flyer adolah kapa tabang partamo nan ditabangkan di Kitty Hawk dek Wright Basudaro pado 17 Desember 1903? Namun panabangan pardanonyo hanyo balangsuang 12 datiak. Mareka mancubo manabangkannyo tigo kali lagi hari itu, jo panabangan tarakhia balangsuang 59 datiak jo manampuah jarak 259,69 meter."
- "... baso parubahan cuaco nan tacatek paliang capek adolah dari -20 °C manjadi 7,2 °C dalam wakatu duo minik? Parubahan iko tajadi di Spearfish, South Dakota dek hambuihan angin chinook pado 22 Januari 1943 antaro pk. 7.30 jo 7.32 pagi. Pado pk. 9.00 temperatur naiak lai manjadi 12 °C. Mandadak angin baranti batiup, jo cuaco turun baliak manjadi -20 °C!"
|13 April=
- "... baso sabagian gadang abjad di dunia bakambang dari abjad nan diciptakan kiro-kiro 3.600 tahun nan lalu di Timur Tangah jo dikana sabagai Alfabet Semit Utara?"
- "... baso pahlawan Baritania, Laksamano Horatio Nelson maminta dikubuakan di Katedral St. Paul di London, jo bukan di Westminster Abbey, tampek para pahlawan nasional nagara itu biasonyo dimakamkan? Alasannyo, inyo mandanga baso gereja itu sadang tanggalam kaSungai Thames."
- "... baso Lauik Merah diagiah namo damikian karano ganggang nan sasakali bakambang pasek di lauik itu, maubah aia lauik nan hijau kabiruan manjadi sirah, katiko ganggang itu mati?"
|14 April=
- "...baso mato buruang unta labiah gadang daripado otaknyo?"
- "...baso gadiang gajah taruih batumbuah sapanjang hiduiknyo, jo bareknyo dapek mancapai labiah dari 100 kg? Hanyo gajah jantan Asia nan punyo gadiang, samantaro gajah batino Afrika juo punyo gadiang."
- "...baso sayap keluang, talingo gajah jo kelinci, kaki flamingo, tanduak kambiang, sarato kulik manusia punyo fungsi nan samo, yaitu malapehkan panas untuak meandinginkan tubuah?"
- "...baso kok ado patuang urang naiak kudo jo duo kaki muko kudo itu naiak di udaro, itu tandonyo urang itu mati dalam parang? Kok kaki kudonyo hanyo satu nan diangkek baarati urang itu hanyo taluko dalam parang. Jo jikok sado kaki kudonyo manjajak tanah, baarati urang itu maningga dek sakik."
|15 April=
- "... baso jinih kelamin bayi buayo tagantuang pado suhu talua? Bayi buayo jantan ka bakambang di dalam talua nan dingin, sadangkan bayi buayo batino bakambang di dalam talua nan paneh."
- "... baso rangik adolah saranggo nan tangguah bana? Rangik dapek ditamukan di hutan-hutan tropis jo di daerah nan paliang dingin sarupo bagian utara Kanada jo Siberia, bahkan juo di Kutub Utara?"
- "... baso El Salvador adolah satu-satunyo nagara di Amerika Tangah nan indak babatehan jo Lauik Karibia?"
- "... baso rato-rato pagawai di Japang konon hanyo manggunokan satangah dari hak cuti tahunan mareka?"
- "....baso pamain bisbol mangecat bagian bawah matanyo jo warna hitam? Hal iko dilakukan supayo mareka dapek mahindari sinar matohari balabiah, sarupo prinsip kacomato hitam."
|16 April=
- "... baso Bill Gates mamuloi karier bisnisnyo pado 1969 katiko inyo baru bausia 14 tahun jo mambantuak parusahoan banamo Lakeside Programming Group?"
- ... baso Beethoven adolah saurang pacinto kopi, jo salalu mahituang 60 butia biji kopi sabalun inyo mampasiapkan kopinyo?
- "... baso samakin tinggi panghasilan sasaurang, samakin ketek kamungkinannyo mambali tiket lotre?"
- "... baso antaro 1860-an hinggo 1883, populasi bison di Amerika Utara bakurang dari kiro-kiro 13 juto ikua manjadi hanyo babarapo ratuih ikua sajo?"
|17 April=
- "... baso Thomas Alva Edison punyo koleksi 5000 ikua buruang?"
- "... baso marmot tanah hiduik sabagian gadang di bawah tanah? Mareka manggali lubang tampek tingganyo jo babarapo pintu masuak. Masiang-masiang liang tahubuang jo lorong utamo jo sarang tampek mareka lalok salamo musim dingin."
- "... baso bilalang hanyo talok maloncek pado temperatur minimum 16,7°C?"
- "... baso anggaran balanjo tahunan FIDE bajumlah AS$150.000, samantaro anggaran tahunan Federasi Catur Rusia bajumlah AS$175 juto?"
|18 April=
- "... baso meskipun armadillo biasonyo kawin kiro-kiro bulan Juli, embrionyo biasonyo lalok hinggo November? Baru pado bulan Maret ampek bayinyo dilahiakan. Kaampek bayinyo iko tabantuak dari ciek talua, jo biasonyo bajinih kelamin samo, bahkan bakambang dalam plasenta nan samo pulo."
- "... baso kato-kato nan manggunokan awalan oto- sarupo Otonomi, otodidak, jo otomatis adolah salah manuruik kamuih gadnag Bahaso Indonesia? Panulihan nan bana adolah jo awalan Auto- sarupo Autonomi, Autodidak, jo Automatis
- "... baso satu-satunyo nagara nan namonyo indak tadapek dalam parangkonyo adolah Baritania Rayo? Baritania adolah nagara partamo nan manerbitkan parangko, karano itu mareka dipalakukan khusus dalam parangkonyo."
|19 April=
- "... baso Alaska adolah nagara bagian nan punyo garih pantai tapanjang di Amerika Serikat, yaitu 10.686 km? Panjang iko malabiahi gabungan garih pantai nagara bagian lainnyo."
- "... baso salapeh Spencer Tracy mamanangi pangharagoan Aktor Tabaiak Academy Award 1937 untuak filmnyo Captains Courageous, pialanyo dikirim untuak diukiri namonyo? Katiko piala itu dibaliakkan, di sinan tatulih Untuak Dick Tracy."
- "... baso Frideswide Beechey adolah padusi partamo nan manulih kolom catur jo juo mandapek pangharagoan sabagai panulih problem catur?"
|20 April=
- "... baso Jambatan Darat Bering di Alaska adolah siso jambatan nan mahubuangkan Asia jo Amerika Utara labiah dari 13.000 tahun nan lalu?"
- "... baso umbi jo daun narsis manganduang kristal-kristal baracun jo hanyo dimakan dek babarapo saranggo tatantu sajo?"
- "... baso panyaia Henry Wadsworth Longfellow adolah urang Amerika partamo nan rumahnyo dipasangi pipa aia pado 1840?"
- "... baso manusia pasti ka mamajamkan mato wakatu bersin?
|21 April=
Teripang mangaluakan
banang baparakek
- "... baso R.A. Kartini bukanlah pambari namo buku Habis Gelap Terbitlah Terang? Adolah J.H. Abendanon nan sangkek tu Mantari Kebudayaan, Agama, dan Kerajinan Hindia Belanda nan mambukukan surek-surek Kartini pado tahun 1911, jo manamoinyo Door Duisternis tot Licht.
- "... baso ado labiah dari 2.500 versi Yesterday karya The Beatles, sahinggo lagu iko manjadi lagu nan paliang banyak direkam dek panyanyi lain dalam sajarah."
- "... baso bilo diserang, teripang ka mangaluakan banang-banang baparakek dari anusnyo nan ka manjebak lawannyo?"
- "... baso Marlboro bukan hanyo merek rokok, tapi juo namo banyak tampek di Amerika Serikat?"
- "... baso buruang albatros dapek lalok sambia tabang?"
|22 April=
- "... baso panjang Tembok Gadang di Cino labiah dari 2.414 km?"
- "... baso Messier 13 adolah kumpulan bintang nan paliang tarang di langik utaro? Kumpulan iko ditamukan dek astronom Inggirih, Edmond Halley pado tahun 1714."
- "... baso unta dapek kahilangan hinggo 30 persen barek tubuahnyo dek kaluanyo karingek, jo tatap bajalan malintasi padang pasir? Manusia ka mati salapeh 12 persen dari barek tubuahnyo hilang dalam bantuak karingek."
- "... baso panyirah bibia atau lipstik alah digunokan dek Cleopatra, namun wakatu itu lipstik tabuek dari kumbang sirah nan dilumekan?"
- "... baso namo Agincourt Square di koto Monmouth barasa dari candoan masyarakaik baso banyak bana pub (a gin court) nan tagak di sinan pado maso itu?
- "... baso hari bumi nan diparingati satiok tangga 22 April, pado wakatu dipakanakan di tahun 1970 dicurigai sabagai taktik komunis dek batapatan jo hari lahia Vladimir Lenin?
|23 April=
- "... baso kapa tabang Concorde mamaciak duo rekor kacepatan tabang untuak kapa tabang komersial? Pado tahun 1992 kapa tabang iko mangalilingi Bumi dari timur ka barat dalam 32 jam, 49 minik jo 3 datiak. Tigo tahun barikuiknyo, inyo butuah 31 jam, 27 minik jo 49 datiak dalam panabangan sabaliaknyo."
- "... baso pado usia 26 tahun, Napoleon alah barasia manakluakkan Italia?"
- "... baso Cagar Alam Jambatan Darat Bering punyo laweh 11.270,33 km²? Indak ado jalan ka tampek iko, sahinggo oto indak dapek masuak ka sinan. Namun oto salju diizinkan masuak pado musim dingin."
|24 April=
- "... baso José Raúl Capablanca, juaro dunia catur dari Kuba pernah diangkek sabagai pajabat di departemen luar nagari nagaranyo jo gala Duta Gadang Lua Biaso jo Bakuaso Panuah Pamerintah Kuba untuak Saluruah Dunia? Sasudah bacarai, kaluargo bakeh bininyo mambuek pangkeknyo diturunkan manjadi Atase Padagangan."
- "... baso Napoleon manyederhanakan 14.000 dekrit Parancih manjadi 7 kumpulan undang-undang? Ikolah partamo kalinyo dalam sajarah modern hukum suatu nagara dibalakukan samo kapado sado warganya. Pado 1960, labih dari 70 nagara di dunia maikuiki pola hukum Napoleon atau maambiaknyo matah-matah."
|25 April=
- "... baso King Cobra adolah ula babiso tapanjang nan panjangnyo dapek mancapai labiah dari 5,5 meter? Gigitan ula iko dapek mambunuah saikua gajah dalam wakatu 4 jam."
- "... baso José Raúl Capablanca malakukan tur ka Amerika Serikat pado 1908-1909 jo malakukan ratusan patandiangan catur simultan? Dari sadonyo itu, inyo hanyo mandarito ciek kakalahan. Sapanjang hiduiknyo, Capablanca hanyo kalah 36 kali dari 567 patandiangan."
- "... baso Jack the Ripper, pembunuh tanamo di Inggirih pado abaik ka-19, malakukan kajahatannyo pado akhia pakan?"
|26 April=
- "... baso alpaka dicukua hanyo duo tahun sakali, jo satiok kali hanyo maasiakan kurang labiah 3 kg wol? Dek wol alpaka acok disukoi, samantaro hasia cukurannyo saketek bana, haragonyo pun maha bana."
- "... baso meskipun indak pernah mancaliak jam sabalunnyo, Benjamin Banneker talok mambuek sabuah jam pado 1754 nan bakarajo sacaro akurat salamo babarapo tahun?"
- "... baso banso Cino balaya mangaruangi Samudera Pasifik jo kapa gadang sahinggo manamukan daratan Meksiko pado tahun 459?"
|27 April=
- "... baso sabalun Hatshepsut, di Masia indak dikana adonyo padusi nan manjadi firaun? Hatshepsut dilukihkan mamakai pakaian laki-laki, jo jangguik jo tanpa buah dada."
- "... baso potongan-potongan film Top Gun jo The Hunt for Red October konon digunokan dalam film drama seri televisi JAG?"
- "... baso simping dianggap kerang nan paliang aman untuak dimakan matah? Racun, bakteri, jo virus cenderung tarakumulasi dalam proses panyariangan aia lauik dek kerang-kerangan, samantaro simping indak punyo organ panyariang."
|28 April=
- "... baso anjing greyhound dibudidayokan di Masia kiro-kiro 5000 tahun nan lalu? Sabalun abaik ka-9 Masehi anjiang iko alah dikana di Inggirih jo dibudidayokan dek kaum bangsawan untuak baburu binatang-binatang ketek co kelinci."
- "... baso kupu-kupu indak dapek tabang apobilo temperatur tubuhnyo kurang dari 30° Celcius?"
- "... baso Charles W. Peale, saurang seniman Amerika, manamoi anak-anaknyo jo namo para seniman tanamo sarupo Rembrandt, Titian, Rubens, jo Raphael?"
- "... baso cokelat langsuang maleleh katiko dimasuakan ka muluik? Titiak leleh cokelat adolah 35°C."
|29 April=
- "... baso Indonesia adolah nagara kepulauan tagadang di dunia, yaitu jo lebih dari 17.508 pulau?"
- "... baso kilek dapek manyemba Bumi jo kakuatan hinggo 100 juto volt?"
- "... baso Matilda Fagan adolah surang padusi nan mamanangi sabuah turnamen catur di Mumbai, India nan diikuiki dek 12 pamain laki-laki lainnyo? Inyo mamanangi sado patandingan, namun didiskualifikasi dek bamain di klub nan kaanggotaannyo tabateh hanyo untuak laki-laki. Inyo naiak bandiang ka pangadilan jo manang, lalu manjadi aktivis emansipasi."
|30 April=
- "... baso katiko manjadi anggota Kongres, Thomas Jefferson pernah maajukan sabuah rancangan undang-undang nan malarang pabudakan di sado nagara bagian nan amuah bagabuang manjadi bagian dari Uni? Andaikato RUU iko disatujui, Parang Sudaro indak paralu tajadi. RUU iko dikalahkan jo ciek suaro."
- "... baso kabanyakan imigran manatap di nagara bagian California, Amerika Serikat? Kabanyakan dari mareka barasa dari nagara-negara di Asia-Pasifik."
- "... baso para mahasiswa kadokteran jo dotor barisiko tinggi untuak mangidap sindrom mahasiswa kadokteran, sabuah sindrom kajiwaan."
}}
min_Latn lim_Latn min_Latn min_Latn min_Latn min_Latn min_Latn min_Latn lim_Latn min_Latn min_Latn min_Latn lim_Latn min_Latn min_Latn min_Latn lim_Latn min_Latn min_Latn min_Latn lim_Latn min_Latn min_Latn min_Latn lim_Latn min_Latn min_Latn min_Latn min_Latn lim_Latn min_Latn min_Latn min_Latn min_Latn lim_Latn min_Latn min_Latn min_Latn min_Latn lim_Latn min_Latn min_Latn min_Latn min_Latn lim_Latn min_Latn min_Latn min_Latn lim_Latn min_Latn min_Latn min_Latn min_Latn lim_Latn min_Latn min_Latn lim_Latn min_Latn min_Latn min_Latn lim_Latn min_Latn min_Latn min_Latn min_Latn lim_Latn min_Latn min_Latn min_Latn min_Latn min_Latn lim_Latn min_Latn min_Latn min_Latn min_Latn lim_Latn min_Latn min_Latn min_Latn min_Latn lim_Latn min_Latn min_Latn min_Latn lim_Latn min_Latn min_Latn min_Latn lim_Latn min_Latn min_Latn min_Latn min_Latn lim_Latn min_Latn min_Latn min_Latn min_Latn min_Latn min_Latn min_Latn lim_Latn min_Latn min_Latn min_Latn min_Latn min_Latn min_Latn lim_Latn min_Latn min_Latn min_Latn lim_Latn min_Latn min_Latn lim_Latn min_Latn min_Latn min_Latn lim_Latn min_Latn min_Latn min_Latn lim_Latn min_Latn min_Latn min_Latn lim_Latn min_Latn min_Latn min_Latn min_Latn lim_Latn min_Latn min_Latn min_Latn lim_Latn min_Latn min_Latn min_Latn unk